Meloinae

Oljebiller (Meloinae) er en underfamilie av plasterbiller som er særlig kjent for at de produserer et oljeaktig og sterkt luktende forsvarsstoff. Dette gjør at disse trege billene stort sett får være i fred for rovdyr, og de trenger ikke prøve å gjemme seg bort. Billene produserer stoffet cantharidin, som er svært biologisk virksomt og kan føre til væskende sår og hevelser, men billene har også vært brukt medisinsk og som et afrodisiakum, dette gjelder særlig arten spansk flue (Lytta vesicatoria), som finnes lenger sør i Europa, men ikke i Norge. Oljebillene legger enormt mange egg som klekkes til små, aktive triungulin-larver. Disse utvikler seg som parasitter i bol av bier og veps, eller på egg av gresshopper. Når triungulin-larven har funnet et passende levested, forvandler den seg til en fet, kortbeint larve.

Utseende 
Middelsstore biller (5 – 30 mm), som oftest noe langstrakte, ofte metalliske eller brokete på farge. Hodet er ganske stort og fremstrakt, mer eller mindre rundt, bakerst kraftig innsnevret (tydelig "hals"). Fasettøynene er som oftest forholdsvis små. Antennene er 11-leddete, mer eller mindre trådformede, men et eller flere ledd er ofte utvidete eller med utvekster. Brystskjoldet (pronotum) er påfallende lite, ikke eller litt bredere enn hodet, mye smalere enn dekkvingene. Dekkvingene er forholdsvis lange hos de fleste, ganske tynne og myke (lite sklerotiserte). Hos slekten Meloe, der tre av de fire norske artene hører hjemme, er dekkvingene redusert til korte, tilspissede "frakkeskjøter" som ikke dekker bakkroppen. Bakkroppen er ganske stor og tykk hos hunnene, dette har sammenheng med det svært høye tallet på egg de produserer. Beina er slanke, middels lange. For- og mellomføttene er fem-leddete, bakføttene fire-leddete.

Levevis 
Larvene utvikler seg som rovdyr på egg av bier, veps eller gresshopper, mens de voksne billene er planteetere. Oljebillene er godt beskyttet av sitt kjemiske forsvar og prøver ikke å gjemme seg vekk eller stikke av. Siden de også gjerne er tunge av egg, virker disse billene trege. Blir billene irritert, skiller de ut et sterkt luktende, oljeaktig sekret, blant annet mellom leddene i beina. Dette inneholder cantharidin og andre stoffer, og vil, om det kommer i kontakt med huden, forårsake blemmer eller åpne sår. Om det svelges, kan det være dødelig for et mindre dyr. Billene beskytter også eggene sine med giftstoffer. Oljebillene er gjerne fargerike, i gult, rødt og svart, eller metalliske. Disse fargene signaliserer at billene er giftige eller usmakelige (aposematisme). Noen arter av plasterbiller kan gjøre skade på jordbruksvekster, blant annet hirse.

Spansk flue 
Den metallgrønne arten spansk flue (Lytta vesicatoria) har blitt brukt fra gammel tid som  i medisinen. Billen inneholder mye cantharidin, og oppmalte biller og hele biller har vært solgt på apotekene som drogen «spansk flue». Man har gjerne blandet dem i salver eller lagt dem på huden som et plaster, derav navnet plasterbiller. De forårsaker blemmer og hevelser, men kan brukes blant annet til å fjerne vorter. Den mest kjente bruken har vært som et antatt potensstimulerende middel (afrodisiakum). Man trodde at salver av spansk flue, smurt på kjønnsorganene, skulle virke sterkt stimulerende på kjønnsdriften, men det er ikke medisinsk grunnlag for dette. Riktignok kan cantharidin forårsake en slags ereksjon om det blir brukt på denne måten, men tilstanden skal være meget smertefull og innbyr ikke til noen form for seksuell omgang. Cantharidin er såpass giftig at denne bruken også var temmelig risikabel. Navnet på den kjente komedien "Den spanske flue" spiller på bruken av spansk flue som et sex-stimulerende middel.

Norske arter 
Oljebillene er en artsrik gruppe, men trives helst i varme områder, og det er bare funnet fire arter i Norge. De norske artene finnes for det meste på varme steder, gressbakker og sandige områder. Dette delvis fordi de er knyttet til villbier, som gjerne foretrekker slike steder, og delvis fordi billene selv er varmekjære.

Tre av de norske artene tilhører slekten Meloe. Disse er ganske store, metallisk-svarte biller som ser ut som om bakkroppen er tre nummer for stor. De kryper langsomt rundt på bakken om våren. Disse billene ser ut til å ha gått tilbake de siste tiårene og er i dag temmelig uvanlige.

Den fjerde norske arten, vårbillen Apalus bimaculatus, er gul og svart. Den lever på solitære bier som har sine reir i sand, og forekommer derfor helst i sandtak og lignende. den er bare funnet noen få ganger på Østlandet, men dette kan delvis skyldes at billenes korte aktivietsperiode er svært tidlig på våren. De kan være i full aktivitet rundt påsketider, ofte før snøen har helt forsvunnet, i solrike, sandete bakker.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien plasterbiller Meloidae Gyllenhal, 1810
 Underfamilien oljebiller Meloinae Gyllenhal, 1810
 Stammen Cerocomini Leach, 1815 -ca. 40 arter
 Slekten Anisarthrocera Semenov, 1895
 Slekten Cerocoma Geoffroy, 1762
 Slekten Diaphorocera Heyden, 1863
 Slekten Rhampholyssa Kraatz, 1863
 Slekten Rhampholyssodes Kaszab, 1983
 Slekten Somalarthrocera Turco & Bologna, 2008
 Stammen  Epicautini Parker & Böving, 1924
 Slekten Denierella Kaszab, 1952 - 11 arter
 Slekten Epicauta Dejean, 1834 - ca. 130 arter
 Slekten Linsleya MacSwain, 1951 - 2 arter
 Slekten Psalydolytta Péringuey, 1909 - 56 arter
 Stammen  Eupomphini LeConte, 1862
 Slekten Cordylospasta G. Horn, 1875
 Slekten Cysteodemus LeConte, 1851
 Slekten Eupompha LeConte, 1858
 Slekten Megetra LeConte, 1859
 Slekten Phodaga LeConte, 1858
 Slekten Pleropasta Wellman, 1909
 Slekten Tegrodera LeConte, 1851
 Stammen  Lyttini Solier, 1851
 Slekten Acrolytta Kaszab, 1959
 Slekten Afrolytta Kaszab, 1959
 Slekten Alosimus Mulsant, 1857
 Slekten Australytta Bologna, 2003
 Slekten Berberomeloe Bologna, 1989
 Slekten Cabalia Mulsant & Rey, 1858
 Slekten Calydus Reitter, 1896
 Slekten Desertilydus Bologna, Amore & Pitzalis, 2018
 Slekten Dictyolytta Selander, 1960
 Slekten Dilatilydus Bologna, 2018
 Slekten Eolydus Denier, 1913
 Slekten Epispasta Selander, 1960
 Slekten Lagorina Mulsant & Rey, 1858
 Slekten Lydomorphus Fairmaire, 1882
 Slekten Lydulus Semenov, 1893
 Slekten Lydus Latreille, 1803
 Slekten Lytta Fabricius, 1775
 Spansk flue, Lytta vesicatoria (Linnaeus, 1758)
 Slekten Lyttolydulus Reitter, 1915
 Slekten Lyttonyx Marseul, 1876
 Slekten Megalytta Selander, 1960
 Slekten Muzimes Aksentjev, 1988
 Slekten Oenas Latreille, 1802
 Slekten Parameloe Denier, 1933
 Slekten Paroenas Kolbe, 1894
 Slekten Physomeloe Reitter, 1911
 Slekten Prionotolytta Péringuey, 1909
 Slekten Prolytta Kaszab, 1959
 Slekten Pseudosybaris Saha, 1982
 Slekten Sybaris Stephens, 1832
 Slekten Syriolytta Kaszab, 1962
 Slekten Teratolytta Semenov, 1894
 Slekten Tetraolytta Pic, 1919
 Slekten Trichomeloe Reitter, 1911
 Stammen  Meloini Gyllenhal, 1810
 Slekten Cyaneolytta Péringuey, 1909
 Slekten Eurymeloe Reitter, 1911
 Slekten Lyttomeloe Denier, 1921
 Slekten Meloe Linnaeus, 1758 - i Norge:
 Meloe brevicollis Panzer, 1793
 Meloe proscarabeus Linnaeus, 1758
 Meloe violaceus Marsham, 1802
 Slekten Oreomeloe Tan, 1981
 Slekten Spastomeloe Selander, 1985
 Slekten Spastonyx Selander, 1954
 Stammen  Mylabrini Rafinesque, 1815
 Slekten Actenodia Laporte de Castelnau, 1840
 Slekten Ceroctis Marseul, 1870
 Slekten Croscherichia Pardo Alcaide, 1950
 Slekten Hycleus Latreille, 1817
 Slekten Lydoceras Marseul, 1870
 Slekten Mimesthes Marseul, 1872
 Slekten Mylabris Fabricius, 1775
 Slekten Namylabris Bologna, Amore & Pitzalis, 2018
 Slekten Paractenodia Péringuey, 1904
 Slekten Paramimesthes Bologna, Amore & Pitzalis, 2018
 Slekten Pseudabris Fairmaire, 1894
 Slekten Semenovilia Kuzin, 1954
 Slekten Xanthabris Kaszab, 1956
 Stammen  Pyrotini MacSwain, 1956
 Slekten Bokermannia Martínez, 1963
 Slekten Brasiliota Kaszab, 1959
 Slekten Denierota Kaszab, 1959
 Slekten Glaphyrolytta Martínez, 1958
 Slekten Lyttamorpha Kaszab, 1959
 Slekten Picnoseus Solier, 1851
 Slekten Pseudopyrota Kaszab, 1959
 Slekten Pyrota Dejean, 1834
 Slekten Wagneronota Denier, 1935

Referanser

Eksterne lenker 
Spansk flue: . Vårbille (Apalus bimaculatus): 
 

Biller formelt beskrevet i 1810
Plasterbiller
Dyr formelt beskrevet av Leonard Gyllenhaal